I mange år var det et ønske om å flytte noe av salget innendørs, etter modell fra blant annet de svenske saluhaller. Høsten 2011 sto så de to søylebårne hallene ferdige, utformet av arkitekt Hans Peter Hagen. Det samlede torvareal er på 6 600 m², hvorav de to hallene utgjør 2 500 m². Innvendig er det til sammen 55 boder (stader), og mellom bygningene er det utendørs boder og benker til å sitte på. Utvalget begrenser seg ikke lenger til grønnsaker, her finnes vilt, fisk, kaker, vin, gourmetmat og delikatesser samt små restauranter.